শেখ সাদী খান

শেখ সাদী খান (জন্ম ৩ মার্চ ১৯৫০) একজন স্বনামধন্য বাংলাদেশী সঙ্গীত পরিচালক ও সুরকার। তাকে বাংলাদেশের সঙ্গীতের জাদুকর বলে অভিহিত করা হয়। তিনি ২০০৬ সালে ঘানি চলচ্চিত্রের জন্য শ্রেষ্ঠ সঙ্গীত পরিচালক বিভাগে এবং ২০১০ সালে ভালোবাসলেই ঘর বাঁধা যায় না চলচ্চিত্রের জন্য শ্রেষ্ঠ সুরকার বিভাগে জাতীয় চলচ্চিত্র পুরস্কার লাভ করেন। শিল্পকলা ও সঙ্গীতে বিশেষ অবদানের জন্য ২০২১ সালে বাংলা একাডেমি তাকে সম্মানসূচক ফেলোশিপ প্রদান করে। শেখ সাদী খান ১৯৫০ সালের ৩ মার্চ ব্রাহ্মণবাড়িয়ার শিবপুর গ্রামের এক সঙ্গীত সমৃদ্ধশালী পরিবারে জন্মগ্রহণ করেন। তার পিতা উপমহাদেশের বিখ্যাত সুর সাধক ওস্তাদ আয়েত আলী খাঁ। সুর সম্রাট ওস্তাদ আলাউদ্দিন খাঁ তার চাচা। তার পিতার হাত ধরে সঙ্গীত শিক্ষা শুরু করেন। প্রথমে তবলা ও তারপর বেহালা শেখেন। তার শৈশব কাটে ব্রাহ্মণবাড়িয়া ও কুমিল্লায়। কুমিল্লা ভিক্টোরিয়া কলেজিয়েট স্কুলে শিক্ষাজীবন শুরু করেন। ঢাকার ধানমণ্ডি উচ্চ বিদ্যালয় থেকে মাধ্যমিক পাশ করেন। এরপর আইমিউজ ও বিমিউজ করেন ঢাকা সঙ্গীত মহাবিদ্যালয় থেকে। ১৯৬৩ সালে মেজভাই সরোদ বাদক ওস্তাদ বাহাদুর খানের সাথে ভারতে যান বেহালায় উচ্চাঙ্গ সঙ্গীত শেখার জন্য। তিন বছর তার অধীনে তালিম নিয়ে ১৯৬৫ সালে বাংলাদেশে ফিরে আসেন। ১৯৬৫ সালে রেডিও পাকিস্তানে বেহালা বাদক হিসেবে কর্মজীবন শুরু করেন। ১৯৬৮ সালে বেহালা বাদক হিসেবে তৎকালীন পাকিস্তান টেলিভিশনে যোগ দেন। ১৯৭১ সালে বাংলাদেশের স্বাধীনতা যুদ্ধের সময় যুক্ত হন স্বাধীন বাংলা বেতারকেন্দ্রের সঙ্গে। বাংলাদেশ স্বাধীন হলে বাংলাদেশ বেতারে সঙ্গীত পরিচালক হিসেবে যোগ দেন। ২০০৭ সালের মার্চে প্রধান সঙ্গীত প্রযোজক হিসেবে বাংলাদেশ বেতার থেকে অবসর নেন। শেখ সাদী খান সত্তরের দশকে সঙ্গীত পরিচালক খন্দকার নুরুল আলমের সহকারী হিসেবে চলচ্চিত্রে পদার্পণ করেন। ১৯৭৭ সালে সঙ্গীত পরিচালক হিসেবে সারাদেশে খ্যাতি লাভ করেন। প্রথম চলচ্চিত্রের সঙ্গীত পরিচালনা করেন ১৯৮০ সালে আবদুল্লাহ আল মামুন পরিচালিত এখনই সময় চলচ্চিত্রে। এ চলচ্চিত্রের জন্য শ্রেষ্ঠ সঙ্গীত পরিচালক হিসেবে বাচসাস পুরস্কার লাভ করেন। ১৯৮৫ সালে তার সঙ্গীত পরিচালনায় সুখের সন্ধানে চলচ্চিত্রের গানে কণ্ঠ দেন উপমহাদেশের প্রখ্যাত সঙ্গীতশিল্পী মান্না দে। এছাড়া তিনি আশা ভোঁসলে, সাবিনা ইয়াসমিন, এন্ড্রু কিশোর, রুনা লায়লাসহ দেশী-বিদেশী অনেক শিল্পীর সাথে কাজ করেন। শেখ সাদী খান ব্যক্তিগত জীবনে রওশন আরা বেগমের সাথে বিবাহ বন্ধনে আবদ্ধ হন।এই দম্পতির এক ছেলে ও এক মেয়ে রয়েছে। শেখ সাদী খান দুই বার জাতীয় চলচ্চিত্র পুরস্কার ও তিনবার বাচসাস পুরস্কার অর্জন করেন। জাতীয় চলচ্চিত্র পুরস্কার বিজয়ী: শ্রেষ্ঠ সঙ্গীত পরিচালক - ঘানি (২০০৬) বিজয়ী: শ্রেষ্ঠ সুরকার - ভালোবাসলেই ঘর বাঁধা যায় না (২০১০) বাচসাস পুরস্কার বিজয়ী: সেরা সঙ্গীত পরিচালক - এখনই সময় (১৯৮০) গীতিকার মাসুদ করিম সম্মাননা - ২০১৬ আলাউদ্দিন আলী আলম খান শাহনাজ খালিদ (১৭ মে ২০১৪)। "Sheikh Sadi Khan [শেখ সাদী খান]"। দ্য ডেইলি স্টার। ঢাকা, বাংলাদেশ। সংগ্রহের তারিখ ১ এপ্রিল ২০১৬।  "মতিয়া চৌধুরীসহ বাংলা একাডেমি ফেলোশিপ পেলেন সাত ব্যক্তিত্ব"। দৈনিক ইত্তেফাক। সংগ্রহের তারিখ ২১ জানুয়ারি ২০২২।  নিশীথ সূর্য (১২ জানুয়ারি ২০১৬)। "আমি বিপরীত বাতাসে কাজ করা লোক : শেখ সাদী খান"। এনটিভি অনলাইন। সংগ্রহের তারিখ ১ এপ্রিল ২০১৬।  "মান্না দে স্মরণে শেখ সাদী খান"। দৈনিক মানবকণ্ঠ। ঢাকা, বাংলাদেশ। ২৪ অক্টোবর ২০১৪। ২৮ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ১ এপ্রিল ২০১৬।  "'দিন প্রতিদিন'এ মান্না দে স্মরণে শেখ সাদী খান"। সাতদিন। ২৪ অক্টোবর ২০১৪। ২৪ ডিসেম্বর ২০১৪ তারিখে মূল থেকে আর্কাইভ করা। সংগ্রহের তারিখ ১ এপ্রিল ২০১৬।  "চাষীর চলচ্চিত্রে সাদী"। দৈনিক যায় যায় দিন। ঢাকা, বাংলাদেশ। ২ ফেব্রুয়ারি ২০১৩। সংগ্রহের তারিখ ১ এপ্রিল ২০১৬।  "শেখ সাদী খানের সুরে আসিফের গান"। দৈনিক প্রথম আলো। ঢাকা, বাংলাদেশ। জুন ১৪, ২০১৪। সংগ্রহের তারিখ ১ এপ্রিল ২০১৬।  "National Film Awards for the last fours years announced [চার বছরের জাতীয় চলচ্চিত্র পুরস্কার ঘোষণা]"। দ্য ডেইলি স্টার। ১ সেপ্টেম্বর ২০০৮। সংগ্রহের তারিখ ২৬ মার্চ ২০১৬।  "সাক্ষাৎকারে শেখ সাদী খান প্রতিটা গানের জন্যই আমি পুরস্কার পেতে পারতাম"। দৈনিক আমার দেশ। ঢাকা, বাংলাদেশ। ২০ মার্চ ২০১২। সংগ্রহের তারিখ ১ এপ্রিল ২০১৬। [স্থায়ীভাবে অকার্যকর সংযোগ] "গীতিকার মাসুদ করিম পদক পেলেন ২৫ গুণী শিল্পী"। পূর্ব পশ্চিম। ১২ মার্চ ২০১৩। সংগ্রহের তারিখ ২৬ মার্চ ২০১৬। [স্থায়ীভাবে অকার্যকর সংযোগ] ইন্টারনেট মুভি ডেটাবেজে শেখ সাদী খান (ইংরেজি) বাংলা মুভি ডেটাবেজে শেখ সাদী খান